CELEX: 62008TJ0174
Language: el
Date: 2008-12-17
Title: Απόφαση του Πρωτοδικείου (όγδοο τμήμα) της 17ης Δεκεμβρίου  2008. # Επιτροπή των Ευρωπαϊκών Κοινοτήτων κατά Cooperação e Desenvolvimento Regional, SA. # Ρήτρα διαιτησίας - Σύμβαση περί χρηματοδοτικής συνδρομής συναφθείσα στο πλαίσιο ειδικού προγράμματος στον τομέα των τηλεματικών εφαρμογών κοινού ενδιαφέροντος - Σχέδιο Encata - Επιστροφή προκαταβληθέντων ποσών - Τόκοι υπερημερίας - Ερημοδικία. # Υπόθεση T-174/08.

Απόφαση του Πρωτοδικείου (όγδοο τμήμα) της 17ης Δεκεμβρίου 2008 – Επιτροπή κατά Cooperação e Desenvolvimento Regional
      (Υπόθεση T‑174/08)
      «Ρήτρα διαιτησίας – Σύμβαση περί χρηματοδοτικής συνδρομής συναφθείσα στο πλαίσιο ειδικού προγράμματος στον τομέα των τηλεματικών εφαρμογών κοινού
         ενδιαφέροντος – Σχέδιο Encata – Επιστροφή προκαταβληθέντων ποσών – Τόκοι υπερημερίας – Ερημοδικία»
      
      Διαδικασία – Υποβολή της διαφοράς στο Πρωτοδικείο βάσει ρήτρας διαιτησίας – Σύμβαση περί χορηγήσεως κοινοτικής χρηματοδοτικής συνδρομής για την υλοποίηση σχεδίου στον τομέα των δράσεων έρευνας, τεχνολογικής
         ανάπτυξης και επίδειξης – Συνολική χρηματοδοτική συνδρομή για το σχέδιο χαμηλότερη από το ποσό που προκατέβαλε η Επιτροπή – Δικαίωμα σε μερική επιστροφή της προκαταβολής, πλέον τόκων υπερημερίας – Επιτόκιο των τόκων υπερημερίας το οποίο αξιώνει η Επιτροπή χαμηλότερο από εκείνο που υπολογίζεται δυνάμει των κανόνων του
         εφαρμοστέου εθνικού δικαίου (Άρθρο 238 ΕΚ) (βλ. σκέψεις 51-59)
      
      Αντικείμενο 
      
         
               Αγωγή βάσει του άρθρου 238 ΕΚ, με αίτημα να υποχρεωθεί η εναγομένη να επιστρέψει μέρος του ποσού το οποίο της προκατέβαλε
                  η Ευρωπαϊκή Κοινότητα στο πλαίσιο της συμβάσεως SU 1001 (SU) Encata, προσαυξημένο με τόκους υπερημερίας.
               
            Διατακτικό 
      
         
                   
               
               
                  
               
               
                  	Το Πρωτοδικείο αποφασίζει:
               
            
         
                  1)
               
               
                  
               
               
                  	Υποχρεώνει την Cooperação e Desenvolvimento Regional, SA να επιστρέψει στην Επιτροπή των Ευρωπαϊκών Κοινοτήτων το ποσό των
                     63 349,27 ευρώ, πλέον τόκων υπερημερίας:
                  
               
            –        με ετήσιο επιτόκιο 6,29 % από τις 31 Ιανουαρίου 2001 μέχρι την ημερομηνία της παρούσας αποφάσεως·
      –        με το ετήσιο επιτόκιο που εφαρμόζεται δυνάμει της ιρλανδικής νομοθεσίας, ήτοι, επί του παρόντος, δυνάμει του άρθρου 26 του
         Debtors (Ireland) Act, 1840, όπως έχει τροποποιηθεί, με όριο ετήσιο επιτόκιο 6,29 %, από την ημερομηνία της παρούσας αποφάσεως
         και μέχρι ολοσχερούς εξοφλήσεως.
      
      
         
                  2)
               
               
                  
               
               
                  	Καταδικάζει την Cooperação e Desenvolvimento Regional στα δικαστικά έξοδα.